《玉漏迟 咏促织》
明代·彭孙贻

向空阶絮语，不知何处，愁人偏切。金井银床，一夜碎啼明月。

怪杀天涯荡子，禁得过、凉天时节。声暗咽。暮灯初起，晓钟才歇。

可怜枕上关山，被片晌凄凉，惊回蝴蝶。独院孤衾，此际更和谁说。

追忆金笼闲斗，佯输与、一双条脱。空怅别，雕阑桂花如雪。

作者简介：彭孙贻（1615~1673年），字仲谋，一字羿仁，号茗斋，自称管葛山人，浙江海盐武原镇（今浙江海盐市）人。明末清初学者，彭孙遹从兄，南明隆武朝太常寺卿彭观民之子。